S-3023/2020

Mál þetta, sem þingfest var 11. nóvember 2020 en dómtekið 13. sama mánaðar, höfðaði lögreglustjórinn á Suðurnesjum með svohljóðandi ákæru 2. nóvember 2020 á hendur E-x-x A-x-x M-x-x C-x-x, f. [...], og S-x-x A-x-x E-x-x C-x-x, f. [...], báðum frönskum ríkisborgurum;

„fyrir brot gegn lögum um ávana og fíkniefni með því að hafa sunnudaginn 2. ágúst 2020, í félagi, undirbúið, lagt á ráðin og staðið að innflutningi á samtals 407,95 g af kókaíni (að styrkleika 50

56% kókaín, s em samsvarar 56

63

% af kókaínklóríði), ætluðu til söludreifingar hér á landi í ágóðaskyni. Fíkniefnin fluttu ákærðu til landsins sem farþegar með flugi [...]

, frá

Brussel, Belgíu

, annarsvegar 104,10 g af kókaíni sem ákærða E-x-x flutti í fimm hylkjum föld um innvortis og hinsvegar 303,85 g af kókaíni sem ákærða S-x-x flutti í 6 hylkjum földum innvortis, þegar ákærðu voru stöðvaðar í tollhliði.

Telst háttsemi þessi varða við 2. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærðu verði dæmdar til refsingar og til greiðslu alls sakarkostnaðar og að gerð verði upptæk framangreind 407,95 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.“

Ákærðu, sem eru mæðgur, komu fyrir dóm og játuðu undanbragðalaust að hafa flutt til landsins þau fíkniefni sem í ákæru greinir og ætluð voru til söludreifingar hér á landi. Féllust þær einnig á að efnin yrðu gerð upptæk. Í ljósi játningar beggja ákærðu var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjendur höfðu tjáð sig stuttlega um lagaatriði og ákvörðun viðurlaga. Báðar ákærðu kröfðust vægustu refsingar er lög heimila og að til frádráttar afplánun fangelsisrefsingar, komi til hennar, komi gæsluvarðhald sem þær hafi sætt frá 3. ágúst 2020 til 14. september 2020 að fullri dagatölu. Verjendur ákærðu kröfðust þóknunar sér til handa og að hún yrði greidd úr ríkissjóði.

Niðurstaða:

Eins og áður greinir hafa ákærðu skýlaust játað að hafa flutt umrædd fíkniefni til landsins, sem ætluð voru til söludreifingar í ágóðaskyni. Fær játning þeirra stoð í gögnum málsins. Samkvæmt því þykir sannað að þær hafi gerst sekar um þá háttsemi sem í ákæru greinir og er þar rétt heimfærð til refsiákvæða.

Við ákvörðun refsingar er til þess litið að ákærðu hafa haldið því fram að þær hafi ekki verið eigendur fíkniefnanna, en tekið að sér að flytja þau hingað til lands gegn þóknun. Eru ekki efni til að draga þá frásögn í efa. Þar sem þær stóðu hins vegar sameiginlega að undirbúningi og innflutningi fíkniefnanna er þáttur þeirra beggja við framningu brotsins lagður að jöfnu og refsing ákveðin samkvæmt því. Til refsimildunar verður til þess litið að báðar játuðu þær greiðlega sakargiftir fyrir dómi.

Ákærðu eru erlendir ríkisborgarar og nýtur ekki við sakavottorða þeirra. Með hliðsjón af dómaframkvæmd, magni og styrkleika þeirra fíkniefna sem brot ákærðu tekur til, svo og 2. mgr. 70. gr. almennra hegningarlaga nr. 19/1940, er refsing þeirra ákveðin fangelsi í átta mánuði. Til frádráttar refsingunni kemur gæsluvarðhald sem ákærðu sættu frá 3. ágúst 2020 til 14. september 2020 að fullri dagatölu. Með vísan til 6. mgr. 5. gr. laga nr. 65/1974 um ávana og fíkniefni er fallist á kröfu ákæruvaldsins um upptöku haldlagðra fíkniefna.

Samkvæmt 1. mgr. 235. gr. laga nr. 88/2008 um meðferð sakamála verða ákærðu dæmdar sameiginlega til greiðslu útlagðs kostnaðar lögreglu við rannsókn málsins, samtals 1.390.526 króna, en auk þess verða þær hvor fyrir sig dæmdar til greiðslu þóknunar skipaðs verjanda síns, eins og nánar greinir í dómsorði. Tildæmd þóknun lögmanna er ákveðin að meðtöldum virðisaukaskatti.

I-kk-nf E-kk-nf héraðsdómari kveður upp dóminn.

Dómsorð:

Ákærða, E-x-x A-x-x M-x-x C-x-x, sæti fangelsi í átta mánuði. Til frádráttar refsingunni kemur að fullri dagatölu gæsluvarðhald sem ákærða sætti frá 3. ágúst 2020 til 14. september 2020.

Ákærða, S-x-x A-x-x E-x-x C-x-x, sæti fangelsi í átta mánuði. Til frádráttar refsingunni kemur að fullri dagatölu gæsluvarðhald sem ákærða sætti frá 3. ágúst 2020 til 14. september 2020.

Upptæk skulu gerð 407,95 g af kókaíni.

Ákærða E-x-x A-x-x M-x-x C-x-x greiði þóknun skipaðs verjanda síns, L-kvk-ef M-kvk-ef O-kvk-ef lögmanns, 1.147.000 krónur.

Ákærða S-x-x A-x-x E-x-x C-x-x greiði þóknun skipaðs verjanda síns, J-kk-ef A-kk-ef K-kk-ef lögmanns, 1.147.000 krónur.

Ákærðu greiði sameiginlega 1.390.526 krónur í annan sakarkostnað.

I-kk-nf E-kk-nf

Ákærða, E-x-x A-x-x M-x-x C-x-x, sæti fangelsi í átta mánuði. Til frádráttar refsingunni kemur að fullri dagatölu gæsluvarðhald sem ákærða sætti frá 3. ágúst 2020 til 14. september 2020.

Ákærða, S-x-x A-x-x E-x-x C-x-x, sæti fangelsi í átta mánuði. Til frádráttar refsingunni kemur að fullri dagatölu gæsluvarðhald sem ákærða sætti frá 3. ágúst 2020 til 14. september 2020.

Upptæk skulu gerð 407,95 g af kókaíni.

Ákærða E-x-x A-x-x M-x-x C-x-x greiði þóknun skipaðs verjanda síns, L-kvk-ef M-kvk-ef O-kvk-ef lögmanns, 1.147.000 krónur.

Ákærða S-x-x A-x-x E-x-x C-x-x greiði þóknun skipaðs verjanda síns, J-kk-ef A-kk-ef K-kk-ef lögmanns, 1.147.000 krónur.

Ákærðu greiði sameiginlega 1.390.526 krónur í annan sakarkostnað.

I-kk-nf E-kk-nf